Contrato de edición

En...................... a...... de.......................de.............. 

REUNIDOS
Por unha parte ........................., actuando en nome e representación propios, maior de idade, con domicilio en .........................................., provisto co D.N.I núm. ……. (de agora en diante o/a AUTOR/A)
Por outra parte............................ con domicilio social en .................., CIF núm. .......................... representado neste acto por ..........................., en calidade de ...............………… (de agora en diante o EDITOR ) segundo poderes outorgados ….

MANIFESTAN
I.- Que ……… é autor/a da OBRA …………………………(de agora en diante OBRA) e titular en pleno dominio de todos os dereitos que son obxecto deste contrato.
II.- Que o editor está interesado a adquirir os dereitos de explotación da OBRA nas condicións que se dirán. 
III.- Que en razón do anterior, as dúas partes, recoñecéndose capacidade legal suficiente, celebran o presente contrato de edición que suxeitan ás seguintes
CLÁUSULAS
 
Primeira.- O/A AUTOR/A cede ao EDITOR os dereitos de reprodución, distribución e venda en forma de libro da obra denominada ................ para a súa explotación comercial en lingua .................. e para o ámbito territorial de .................................
Segunda.- A cesión enténdese con carácter de (exclusiva / non exclusiva) en calquera das modalidades de edición en soporte papel: tapa dura, cartoné, edicións económicas ou de peto, fascículos, edicións ilustradas, de luxo, de bibliófilo ou calquera outra que se considerase oportuna para facilitar a máxima difusión da OBRA.
Terceira.- Así mesmo, o/a AUTOR/A cede en (exclusiva / non exclusiva) o dereito a explotar a OBRA a través de calquera outro medio, xa sexa en soporte magnético, dixital, e-book, soportes sonoros, serialización radiofónica, radiodifusión, acceso on-line, etc, sempre que non impliquen transformación da OBRA.
Cuarta.- Transcorridos ….. anos* desde a publicación da primeira edición da OBRA, o/a AUTOR/A poderá rescindir as modalidades de explotación previstas na cláusula terceira en que non se verifique a explotación ou publicación da OBRA e sobre as cales dispoña dunha oferta en firme formulada por un terceiro interesado. Isto non obstante, previo á resolución o/a AUTOR/A obrígase a conceder ao EDITOR un dereito de adquisición preferente para explotar a OBRA naquela modalidade respecto da cal dispoña da oferta mencionada.
Neste caso, o/a AUTOR/A notificará de forma fidedigna ao EDITOR os datos e condicións correspondentes á oferta que puidese recibir dun terceiro interesado a levar a cabo calquera actos de explotación a que se refire o apartado anterior, dispondo o EDITOR dun prazo de 60 días para comunicar ao/á AUTOR/A a vontade de adquirir ou non os dereitos en cuestión nas mesmas condicións que sexan ofertadas ao/á AUTOR/A. Transcorrido este prazo sen que o EDITOR faga esta comunicación, ou así que manifeste que non está interesado na adquisición en cuestión, o/a AUTOR/A poderá libremente celebrar o contrato co terceiro nas condicións notificadas.
O/A AUTOR/A resérvase todos os dereitos patrimoniais non cedidos especificamente neste contrato.
* Recomendación: Recoméndase fixar un límite de dous anos.
Opcional.- Dentro do marco dos dereitos cedidos ao EDITOR neste acordo, inclúese o dereito de tradución e edición da OBRA en calquera lingua oficial española.
Se transcorridos 2 anos desde a publicación da OBRA no idioma orixinal desta, o EDITOR non a publicase en todas as linguas españolas oficiais previstas no contrato, o/a AUTOR/A poderá rescindilo en canto ás linguas en que non se publicase.
Quinta.- O/A AUTOR/A responde ante o EDITOR da autoría a e a orixinalidade da súa OBRA e do exercicio pacífico dos dereitos que cede mediante este contrato, manifestando que sobre eles non ten contraídos nin contraerá compromisos ou gravames de ningún tipo que atenten contra os dereitos que correspondan ao EDITOR ou a terceiros, de acordo co que estipula o presente instrumento. A este respecto, o/a AUTOR/A faise responsable ante o EDITOR de todas as cargas pecuniarias que se puidesen derivar para o EDITOR a favor de terceiros con motivo de accións, reclamacións ou conflitos derivados do incumprimento destas obrigas por parte do/da AUTOR/A.
Sexta.- Como remuneración polos dereitos de autor, cuxa cesión é obxecto deste contrato, o/a AUTOR/A percibirá: 
1. En concepto de anticipo á conta dos dereitos que poidan corresponderlle, a cantidade de ... euros que serán liquidados no momento da entrega da OBRA.
2.- O ............... % do prezo de venda ao público, segundo catálogo e sen IVE por cada un dos exemplares vendidos en edición .............. .
3. - Para as restantes modalidades de edición, as porcentaxes que se aplicarán para determinar a remuneración do/da AUTOR/A serán os seguintes:
-
-
-
No suposto de que unha modalidade de explotación concreta supoña unha grave dificultade na determinación dos ingresos da explotación ou que a súa comprobación sexa imposible ou dun custo desproporcionado en relación coa eventual retribución, a remuneración poderá ser pactada a un prezo fixo.
Cando o suposto anterior afecte unha explotación cedida a un terceiro, ambas partes acordan asignar a cantidade pagada polo mencionado cesionario terceiro en concepto de dereitos de autor, sexa editor, distribuidor ou importador/exportador, na porcentaxe seguinte:
Xx% Autor
Xx% Editorial
Sétima.- O/A AUTOR/A obrígase a entregar ao EDITOR o orixinal da OBRA, cuxo dereito de edición é obxecto deste contrato, en condicións de ser reproducida, nun prazo non superior a ...... meses contados a partir da data deste documento. Se transcorrido un mes desde a data sinalada o/a AUTOR/A non entregou a OBRA, o EDITOR terá dereito a rescindir o contrato e o/a AUTOR/A devolverá, se é o caso, as cantidades recibidas.
Pola súa parte, o EDITOR obrígase a pór á venda a OBRA nun prazo non superior a ... meses, a contar desde a data de entrega do orixinal.
Recomendación: Recoméndase que o prazo de publicación non sexa superior aos 18 meses.
No caso de non publicación da OBRA no prazo previsto, este contrato quedará resolto, e todas as cantidades percibidas á conta polo/a AUTOR/A quedarán definitivamente en propiedade súa.
Oitava.- O EDITOR remitirá ao/á AUTOR/A os xogos de probas destinados á corrección do texto, quen se compromete a devolvelos nun prazo máximo de ................. coas modificacións pertinentes, que deberán ser incorporadas ao texto. Se transcorrido este prazo o/a AUTOR/A non entregase as probas, o EDITOR queda facultado para obter por el mesmo a súa corrección. O/A AUTOR/A fará as modificacións imprescindibles e que non supoñan nunca unha proporción superior ao................% do total do texto, sen que se contabilicen como tales as de carácter orto/tipográfico, que sempre irán a cargo do EDITOR. Toda corrección superior irá a cargo do/da AUTOR/A.
Novena.- O EDITOR obrígase a facer figurar o nome do/da AUTOR/A de forma destacada en todos os exemplares da OBRA que publique, así como en toda a publicidade e os anuncios da OBRA que, polos medios que sexan, publiquen o EDITOR e os seus axentes e distribuidores, e a incluír a mención internacional de reserva de propiedade intelectual seguida do nome e apelidos ou pseudónimo do/da AUTOR/A e o ano da primeira edición, ademais da mención do copyright editorial, e a observar as formalidades administrativas requiridas para a circulación da OBRA.
Décima.- Durante a vixencia deste contrato, o EDITOR poderá efectuar un máximo de ............. edicións para cada unha das modalidades convidas, cun mínimo de .................. exemplares e un máximo de ............... exemplares para cada unha delas, coas reimpresións que dentro destes totais libremente decida o EDITOR, buscando asegurar para a OBRA unha explotación continua e unha difusión comercial conforme os usos habituais no sector profesional ao cal corresponda a obra.
Undécima.- Antes da posta en circulación dos exemplares impresos da obra de cada unha das edicións ou reimpresións que realice o EDITOR, este remitirá ao/á AUTOR/A unha certificación comprensiva do número de exemplares de que consta a edición ou reimpresión de que se trate, acompañada dunha declaración da industria ou industrias de artes gráficas onde foron realizadas a impresión e a encadernación, na que conste o número de exemplares fabricados que foran entregados ao EDITOR e a data da entrega ou entregas realizadas. Así mesmo, o EDITOR obrígase a esixir que o impresor, na solicitude de asignación do número de depósito legal, faga unha mención expresa do número de exemplares de que consta a tiraxe.
Décimo segunda.- O EDITOR obrígase a presentar anualmente ao/á AUTOR/A durante o primeiro trimestre do ano correspondente, un certificado onde consten as liquidacións das vendas de exemplares da obra realizadas durante o ano natural inmediatamente anterior, independentemente do resultado, aínda que sexa negativo, e do sistema remuneratorio pactado, xa sexa proporcional xa a prezo fixo, con expresión do número de exemplares publicados e vendidos, así como o prezo de venda sen IVE segundo catálogo. O EDITOR realizará o pago o día .... do mes seguinte ao da recepción da factura correspondente.
Nas referidas liquidacións reflectiranse os datos relativos a calquera outra forma de explotación, as de soporte dixital incluídas e, en particular, as cesións a terceiros e as explotacións.
Décimo terceira.- O EDITOR efectuará a detracción, declaración e ingreso no Tesouro Público daquelas cantidades que, por calquera concepto impositivo, tivese que satisfacer o/a AUTOR/A derivadas dos rendementos da propiedade intelectual obxecto deste contrato, en todos aqueles impostos ou gravames en que o EDITOR teña, por disposición legal, a condición de substituto do autor contribuínte.
Décimo cuarta.- O presente contrato terá unha duración de ....... anos contados desde a data en que o/a AUTOR/A poña a disposición do EDITOR a obra en condicións de ser reproducida. Extinguido o contrato, o EDITOR gozará dun dereito de opción preferente para subscribir un novo contrato de edición sobre a mesma obra, en iguais termos e condicións que o/a AUTOR/A poida convir con terceiros.
Recomendación: Suprimir as cláusulas de renovación automática e tácita dos contratos.
Décimo quinta.- Este contrato considerarase extinguido cando transcorra un ano desde que os exemplares publicados da OBRA en todas as modalidades autorizadas en que se realice a súa reprodución e distribución queden esgotados sen que o EDITOR proceda a publicala de novo, despois de ser requirido polo/a AUTOR/A. A edición considerarase esgotada cando o número de exemplares sen vender sexa inferior ao 5% do total da edición e, en todo caso, inferior a 100.
Décimo sexta.- O EDITOR non poderá, sen o consentimento do/da AUTOR/A, vender como saldo a edición antes de dous anos da inicial posta en circulación dos exemplares. Dentro do mesmo prazo tampouco poderá destruír o resto de exemplares da edición.
Tanto a venda en saldo como a destrución de exemplares dunha edición deben efectuarse consonte o procedemento establecido no artigo 67 da Lei de Propiedade Intelectual.
Decimo sétima.- Extinguido o contrato, o EDITOR, dentro do ano seguinte e sexa cal for a forma de distribución convida, poderá allear os exemplares que, en todo caso, posúa. Transcorrido este período dun ano, o EDITOR terá que proceder á retirada do comercio dos exemplares que non se venderan e proceder á destrución dos exemplares que obren no seu poder.
Décimo oitava.- O EDITOR poderá establecer a forma máis adecuada de distribución e comercialización da OBRA, tanto se o leva a cabo el mesmo como se o fai a través de terceiros, mediante calquera canles de comercialización, como poden ser, con carácter enunciativo non limitativo, o de (librarías, bibliotecas, venda directa, club do libro, correos, quioscos, locais especializados, grandes superficies, vendas especiais a entidades públicas ou privadas, redes informáticas on-line, etc.). A estes efectos o/a AUTOR/A declara coñecer e aceptar a forma de distribución do EDITOR no que se refire á explotación da OBRA.
Décimo novena.- O/A AUTOR/A autoriza o EDITOR ao uso do seu nome, voz e imaxe na publicidade da OBRA, por e para calquera medios de difusión desta.
Así mesmo, sempre que as súas posibilidades profesionais e as dispoñibilidades de tempo llelo permitan, o/a AUTOR/A comprométese a facilitar a súa presenza naqueles acontecementos e actos de promoción que o EDITOR considere necesarios, nas datas que se determinen de común acordo, sendo en todo caso os gastos de desprazamento a cargo do EDITOR.
Vixésima.- O EDITOR non poderá transmitir a título gratuíto ou oneroso, en todo ou en parte, os dereitos deste contrato a terceiros sen a autorización previa e por escrito do/da AUTOR/A e unicamente para os dereitos de explotación que lle foron expresamente cedidos polo/a AUTOR/A. A negativa do/da AUTOR/A nesta cesión terá que ter unha causa xustificada.
O EDITOR advertirá por escrito ao terceiro cesionario que todas as obrigas contraídas co/coa AUTOR/A en virtude do que se dispón neste contrato, deberán ser respectadas polo cesionario.
As cantidades reportadas pola cesión de dereitos a terceiros non contarán para a amortización do anticipo da explotación principal e serán obxecto de contas separadas.
As cesións sobre os dereitos de transformación serán obxecto dun contrato escrito nun documento distinto do presente contrato.
Opcional.- O/A AUTOR/A cede en exclusiva ao EDITOR a xestión e a axencia para a súa representación na cesión a terceiros dos dereitos de explotación de propiedade intelectual, para o seu exercicio e explotación, xa sexa no país xa no estranxeiro, ben por iniciativa propia ben a través de terceiros, e pode pactar cos terceiros interesados contraprestacións porcentuais ou a prezo fixo diferentes, previa conformidade do/da AUTOR/A, e todo isto durante o período de vixencia deste contrato.
No caso de celebrarse contrato de cesión de dereitos a proposta do EDITOR, os beneficios netos obtidos distribuiranse da seguinte maneira: .....% para o EDITOR e ......% para o/a AUTOR/A.

Vixésimo primeira.- Estarán exentos de liquidación ao/á AUTOR/A, aínda que deberán serlle notificados, os exemplares que o EDITOR entregue gratuitamente para finalidades de promoción e crítica da obra e reposición de exemplares defectuosos ou estragados. O máximo de exemplares que o EDITOR poderá destinar de cada edición para finalidades de promoción e crítica será de ............ para a primeira edición, e ......... para as seguintes.

Vixésimo segunda.- O/A AUTOR/A recibirá sen ningún cargo un mínimo de .............. exemplares da primeira edición e .................... exemplares por cada unha das novas edicións ou reimpresións da OBRA, que non poderán ser destinados ao comercio e non reportarán dereitos para o/a AUTOR/A. Así mesmo, o/a AUTOR/A poderá adquirir ao EDITOR, co desconto do ............ % os exemplares que necesite para o seu uso particular ou destinados a terceiros, sen finalidades lucrativas.
Recomendación: Recoméndase considerar o mesmo desconto que o EDITOR aplica ao distribuidor da obra.
Vixésimo terceira.- O/A AUTOR/A faculta expresamente o EDITOR para o exercicio das accións pertinentes en canto á protección e defensa dos dereitos que son obxecto da presente cesión, obrigándose a prestar a súa colaboración en todo aquilo que o EDITOR lle requira e que teña por obxecto amparar os dereitos de propiedade intelectual, e a comunicar ao EDITOR calquera información de que dispoña e que poida prexudicar os dereitos que corresponden ao EDITOR en virtude do presente documento.
No mesmo sentido, o EDITOR obrígase a prestar a súa colaboración en todo aquilo que lle sexa requirido polo/a AUTOR/A e que teña por obxecto amparar os dereitos de propiedade intelectual, e a comunicar ao/á AUTOR/A calquera información de que dispoña e que poida prexudicar os dereitos que ao/á AUTOR/A lle corresponden en virtude do presente documento, con especial atención aos seus dereitos morais.
Vixésimo cuarta.- Este contrato de edición rexerase e será interpretado consonte o que prevé o Real Decreto Lexislativo 1/1996 de 12 de abril, Texto Refundido da Lei de Propiedade Intelectual e, en xeral, polas disposicións legais que lle sexan de aplicación.
Vixésimo quinta.- Ambas partes designan como domicilio respectivo, a efectos de notificacións, o que fan constar na cabeceira deste contrato, a pesar de que poderán modificalo mediante notificación enviada á outra parte.
Vixésimo sexta.- Para todas aquelas cuestións que tivesen que ser sometidas á competencia xudicial, as partes sométense aos Xulgados e Tribunais de .................. renunciando ao seu propio foro se fora outro.
E como proba de conformidade ambas as partes asinan o presente documento, por duplicado e a un só efecto, no lugar e a data sinalados no encabezamento.